**NÁRODNÁ RADA SLOVENSKEJ REPUBLIKY**

**VIII. volebné obdobie**

**––––––––––––––––––––––––––––––––––––––––––––––––––––––––––––––––––––––––**

*Návrh*

**ZÁKON**

z ........2022,

**ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 544/2002 Z. z. o Horskej záchrannej službe v znení zákona č. 515/2003 Z. z., zákona č. 567/2005 Z. z., zákona č. 358/2007 Z. z., zákona č. 519/2007 Z. z., zákona č. 445/2008 Z. z., zákona č. 192/2009 Z. z., zákona č. 58/2014 Z. z., zákona č. 274/2015 Z. z. a zákona č. 73/2020 Z. z. sa mení a dopĺňa takto:

1. V § 3 ods. 1 sa vypúšťajú písmená b), c) a h).

Doterajšie písmená d) až g) sa označujú ako písmená b) až e) a doterajšie písmená i) až o) sa označujú ako písmená f) až l).

1. § 4 ods. 1 sa dopĺňa písmenom h), ktoré znie:

„h) vydáva pokyny týkajúce sa bezpečnosti osôb v horskej oblasti.“.

1. V § 4 ods. 4 sa pripája táto veta: „Príjmy získané za poskytnutie týchto služieb môže horská služba použiť na úhradu nákladov spojených so záchrannou činnosťou a s obstaraním materiálno-technického vybavenia, jeho údržbou a prevádzkovaním súvisiaceho so záchrannou činnosťou.“.
2. V § 11 ods. 3 sa slová „v súlade s osobitným predpisom9a) na vykonávanie odbornej spôsobilosti na výkon záchrannej činnosti“ nahrádzajú slovami „na úhradu nákladov spojených so záchrannou činnosťou a s obstaraním materiálno-technického vybavenia, jeho údržbou a prevádzkovaním súvisiaceho so záchrannou činnosťou“.

Poznámka pod čiarou k odkazu 9a) sa vypúšťa.

1. Za § 12 sa vkladá § 12aa, ktorý vrátane nadpisu znie:

**„§ 12aa**

**Lokalizácia**

(1) Horská služba je oprávnená pri vyhľadávaní osoby v tiesni, ktorá je nezvestná, využívať prevádzkové a lokalizačné údaje získané Policajným zborom podľa osobitného predpisu10a).

(2) Horská služba je oprávnená využívať prevádzkové a lokalizačné údaje podľa odseku 1 len v nevyhnutnej miere a je povinná zabezpečiť ich ochranu pred neoprávneným zverejnením a poskytnutím inej osobe. Prevádzkové a lokalizačné údaje podľa odseku 1 využíva spôsobom, ktorý uchováva identifikačné údaje o príslušníkovi horskej služby, ktorý o poskytnutie prevádzkových a lokalizačných údajov žiadal, a tiež údaje o účele, na ktorý sa poskytnutie prevádzkových a lokalizačných údajov žiadalo. Horská služba je povinná nepotrebné prevádzkové a lokalizačné údaje podľa odseku 1 bezodkladne zničiť; o zničení údajov vyhotoví písomnú zápisnicu.“.

Poznámka pod čiarou k odkazu 10a znie:

„10a) § 76 ods. 4 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov.“.

**Čl. II**

Tento zákon nadobúda účinnosť 15. januára 2023 okrem čl. I bodu 1, ktorý nadobúda účinnosť 1. apríla 2023.